РЕЗЮМЕ НА ДОКЛАД

за резултатите от проведения мониторингов план в ТП ДГС Силистра за 2017г.

В изпълнение на принцип 8 през 2017г. бе извършен мониторинг на следните аспекти от дейността на ТП ДГС Силистра
А. Зона на възобновяване
Лесовъдска - към 31.12.2017г., горските територии - държавна собственост, съгласно Закона за горите, са обособени в три категории в съответствие с преобладаващите им функции. През 2017 г. не са настъпили промени на границите, собствеността, функционалността и предназначението на териториите в рамките на стопанството.

Финансова - средствата за осъществяване дейността на ТП ДГС Силистра се набират от следните приходи:

1.средства от продажба на дървесина и недървесни горски продукти, платената цена за извършване на паша в горските територии - държавна собственост;

2. средства от предоставяне на услуги и от сключени договори;

3. средства от договори за управление на гори - собственост на физически, юридически лица и общини;

4. средства от отдаване под аренда и под наем на горски територии - държавна собственост;

5. приходи от други дейности, незабранени от закона.

Държавното горско стопанство администрира приходите самостоятелно, като превежда в централното управление на СЦДП положителната разлика между приходите и разходите, предвидени във финансовия му план, както и средствата, необходими за формиране на фонд "Инвестиции в горите" и фонд "Резервен".

Спазвайки разпоредбите на действащото законодателство, ползването на дървесина от горските територии - държавна собственост се извършва основно чрез възлагане на добива и продажба на добитата дървесина от временен склад или чрез продажба на стояща дървесина на корен.

Като обобщение горското стопанство има стопански функции, осъществява възпроизводство на горите от държавните горски територии, като извършва свързаните с това дейности (мероприятия), ефективното ползване на дървесина и на недървесни и други горски продукти от държавните горски територии, както и търговията с тях, продажбата им. Ползването на дървесни ресурси се възлага на частни фирми, като се има в предвид както дърводобива, така и продажбата им. Дейностите по ползването от горите, както и дейностите за лесокултурни мероприятия могат да се извършват само от лица, регистрирани в публичния регистър, воден от Изпълнителната агенция по горите.

През 2016 и 2017г. стопанството е приключило годината на печалба.

Социална - чрез функциите си държавното горско стопанство освен работещо за един икономически ефективен сектор в лицето на държавата от една страна, се явява и своеобразен    мост    между    интересите    на    частния    сектор,    пряко    зает    с   дървопреработвателната промишленост и обществеността.
На местното население е предоставена възможността след формиране то на списъци от съответната община да закупуват дърва за огрев на цени 54 лв. за акациева дървесина и 58 лв. за цер и ясен. Така предлаганата услуга се явява конкурентна на пазарните условия в региона.

През 2017 г. няма постъпили жалби от страна на работещите в ДГС. През 2017 г. са проведени обучения на служителите на ДГС, съгласно утвърдената програма за обучение, като същите са документирани с протоколи от проведените обучения. Поделението има утвърдена Оценка на риска на работното място, както и Договор с трудова медицина за 2017 г. Извършени са профилактични прегледи на служителите през годината. Няма регистрирани трудови злополуки на служители на ДГС. Не са предоставяни обезщетения на служители през годината. Предоставено е работно облекло на служителите, съгласно наредбата за работното облекло. Проведени са обучения и инструктажи за здравословни и безопасни условия на труд на персонала и работниците на подизпълнителите, като същите са документирани. Попълнени са и подписани в съответните срокове инструктажни книги и проверовъчни листи за работещите, вкл. и на външните подизпълнители. Същите се съхраняват в досиетата на подотделите. ДГС Силистра изразява своята социална позиция за право на труд, като интегрирането хора с увреждания. Има назначени работници на постоянен трудов договор на позиции невъзпрепятстващи работния процес предвид увреждането.

Б. Горските дървесни продукти, които се добиват за комерсиални цели са лесно разпознаваеми, тъй като на всеки превозен билет за транспортиране на дървесина и фактура за нейната продажба е изписан номерът на сертификата на стопанството и категорията на материалите „ FSC 100%". Освен посочените данни всеки превозен билет съдържа и информация относно:

· Име и адрес на издаващата организация;

· Име и адрес на клиента;

· Дата и номер на издаване;

· Описание на продавания продукт, включително търговското наименование и вида изделие, както и обичайното наименование на дървесния вид и, когато е приложимо, неговото пълно научно наименование;

· Място на дърводобив - име на Стопанството, номер на позволително за сеч, отдел, подотдел;

· Количество на продавания продукт (изразено в обем, тегло или брои"единици).

В досиетата на отделните подотдели, в регистъра на сечите и в другите изискуеми по закон документи на Стопанството, съответните служители поддържат данни за удостоверяване проследимостта и съответствието с приложимото законодателство на всяка продажба на дървесина, които са достъпни при поискване от страна на клиенти и проверяващи лица.

Съхраняваните данни, достъпни при поискване, включват удостоверяване на извършена предварителна оценка на риска от пускане на пазара на незаконно добит дървен материал и предприети превантивни мерки за осигуряване на съответствие с приложимото законодателство, включително по:

· Права на ползване и дърводобив в границите на собствеността;

· Засягани при дърводобива права на трети лица по ползване и владение;

· Такси и плащания за права на дърводобив и при покупко-продажба на дървен материал;

· Горскостопански дейности и правила за дърводобив;

· Опазване на околната среда и биологичното разнообразие;

· Търговско и митническо законодателство относно горския сектор.

В. Ползване от горите - средногодишното ползване съгласно ГСП от 2011г. е в размер на 50086 куб.м. лежаща маса. 
     За 2017 г. по финансов план е предвидено да се добие дървесина

в размер на 51420 куб.м. лежаща маса. Реалното добито количество е 45043 куб.м. лежаща маса, в т.ч. иглолистна дървесина - 434 куб.м. и широколистна – 44609 куб.м. По видове сечи разпределението за 2017г. е както следва:

· От възобновителни сечи – 32183 куб.м.

· От отгледн сечи - 12860 куб.м.
Поради блокиране на разиграните процедури за отдаване на дървесината се наложи  промяна в началната комплектовано ползване.
     За 2018 г. по финансов план е предвидено да се добие дървесина в размер на 49379 куб.м. лежаща маса. При очакван добив от 48378 куб.м. лежаща маса, в т.ч. иглолистна дървесина - 495 куб.м. и широколистна - 47883 куб.м. По видове сечи очаквания добив е разпределението за 2018г.  както следва:

· От възобновителни сечи – 43081,4 куб.м.
· От отгледни сечи - 5297 куб.м.

През 2017 г. са съставени 128 бр. АУАН по Закона за горите и 68 бр. констативен протокол, задържани са 88,4 пр. куб.м дърва, 6 бр. МПС, 4 каруци и 6 бензино-моторни триона, 14 брадви.

Несертифицираната дървесина /задържана с констативни протоколи или АУАН/ се съхранява отделно от сертифицираната в база за конфискувани вещи, намираща се на горски разсадник „Доростол”. Транспортирането на несертифицираната дървесина става с превозни констативни протоколи.
           Г. Изменения на околната среда вследствие на биотични, абиотични и антропогенни фактори - през 2016 г. има подавани 12 бр. сигнални листи за 2017 година те са 8 и за двете години сигналните листи  засягат млади тополови насаждения при евентуално напъдения от тополов листояд. За щастие каламитет не бе регистриран.  
За 2017г санитарните сечи се извършват по ГСП.

През 2017 г. има регистриран 6 /шест/ брой низов пожар на площ от 302 дка – горски територии. Всички пожари са потушени своевременно с участието на служители на ДГС и на РСПБЗН и тежка техника. При пожарите са нанесени щети на държавна гора –новосъздадена 3 годишна горска култура от акация на площ от 42 дка.
След проведения мониторинг на Горите с висока консервационна стойност и направения анализ на резултатите за 2017 год., могат да се направят следните изводи:

Доклада за ГВКС на ДГС беше изготвен през септември 2017 г. и не беше възможно провеждане на инвентаризиране и картиране на посочените в доклада растителни и животински видове, поради късото време до края на годината. Това ще бъде направено през 2018 г.

Стопанството ще извършва целогодишни наблюдения на видовете и контролира състоянието на находищата и местообитанията, доколкото това е възможно, тъй като се намират на островите и достъпа до тях е затруднен, а при високи води на р. Дунав -невъзможен. При извършването на горскостопанските мероприятия ще се извършват наблюдения за установяването на тези и други видове на територията на стопанството.
•   За ВКС 3-горски територии, представляващи редки, застрашени или изчезващи екосистеми, или съдържащи се в такива
Гори във фаза на старост (Old growth forests) - През 2017 год. в тези гори не е извършвана лесовъдска намеса, същите са оставени на естествената им динамика.

В заключение може да се направи извода, че стопанисването на държавните гори на територията на ТП ДГС Силистра покрива въведените със сертификацията по FSC екологични стандарти.

Д. Социално-икономически аспекти - Териториалният обхват на ДГС Силистра включва две общини с 25 населени места. Горите на територията на ДГС Силистра се

използват като източник на дървесни ресурси за строителството, за дървопреработвателната промишленост и за дървесина за огрев за населението.

ДГС Силистра осигурява в голяма степен необходимите количества дърва за огрев за всички видове потребители, с което неутрализира потенциални конфликти.

В близост до териториалният обхват на ДГС работи едно дървопреработвателно предприятие, а също и много местни дърводобивни фирми с регистрирани обекти по чл. 206 от Закона за горите. Всички те са основните клиенти на ДГС и обикновено работят като подизпълнители за различни горски дейности.

Всяко използване на недървесни ресурси на територията на ДГС, вкл. ловът, са организирани. Местното ловно сдружение организира ловната си дейност само, но разрешителните за отстрел се дават въз основа на плана за ползване на дивеча и се контролира от персонала на ДГС. Местните хора могат да събират безплатно за собствени нужди недървесни продукти върху цялата територия на ДГС, а пашата се организира въз основа на утвърдения ГСП.

Разходите за стопанисване на горите са изцяло от собствени средства. Дейността „залесяване” е извършена на площ от 211 дка за 19475 лв, „отглеждане на култури" е изведена на площ от 2567 дка и на стойност 91558 лв без ДДС, „маркиране" на стойност 25463 лв. без ДДС, „кастрене" на 664 дка на стойност 13625 лв. „отглеждане на млади насаждения” 309 дка за 12275 лв.
Е. Направено е предложение за определяне на ГВКС, от които 1056,2 ха. гори във фаза на старост и 1096,03 ха. горски територии, оставени без мероприятия.

Ж. Срещи с представители на местни общности - през изминалата 2017г. са провеждани срещи с органите на местната власт, ЛРД и физически лица.

